
Bevezetés 


A Ratha-yatraról létezik egy másik, gyakorlatilag 
teljesen ismeretlen és igen bizalmas történet, 
amelyet a gosvamik a következőképp mondanak el: 

Krsna - akár ébren van, akár alszik - mindig 
órimati Radharanira gondol, s távollétének heves 
fájdalmát érzi, emiatt pedig folyton azt kiáltja: 
,Radhe, Radhe, Radhe, Radhe!" És ahogyan a gopik 
elájulnak, úgy időnként Krsna is elájul, leginkább 
olyankor, amikor Radharanira gondol. Egyszer Krsna 
olyannyira belemerült a  Radharaniról szóló 
gondolataiba, és annyira hiányolta Őt, hogy elájult, 
teljesen öntudatlan állapotban került. Aztán 
valamennyi idő elteltével, mintha csak a sors 
rendezte volna így, Narada Rsi és Uddhava arra 
jártak, s látták, hogy Krsna eszméletlenül fekszik a 
földön. Mind a ketten Krsna igen kedves bhaktái, akik 
mindent tudnak, így rájöttek, miért is került Krsna 
ilyen állapotba. Premt-bhaktaként képesek voltak 
megérteni, hogy Krsna egy igen titokzatos lilat 
készül feltárni, s ezért, a Radhatól való távollét 
érzésének heves fájdalma miatt - radha-viraha- 
vidura-krsna - került ebbe az állapotba. 

Narada és Uddhava aggódni kezdett, s azon 
gondolkodtak, hogyan fogják Krsnát Magához 
téríteni. Épp ekkor ért oda Balarama, így Vele együtt 
már hárman töprengtek, hogy mi tévők legyenek. 
Arra az eredményre jutottak, hogy ha Narada Muni a 
vina-yantrája kíséretével Vrajabhümi dicsőségéről 
énekelne - narada-muni bajaya vina radhika-ramana- 
name -, akkor Krsna visszanyerné külső tudatát és 
felébredne. 

- Rendben, legyen! Egyvalami miatt azonban 
aggódok. - szólalt meg Nárada. - Tudjátok, mi fog 
történni — amikor Krsna felébred? Azonnal 
Vrajabhümiba fog sietni. Most teljesen odavan, így 
senkire sem fog várni. Vagyis egy szekérnek készen 
kell állnia! 

Oda is hívták Darukát, Krsna szekérhajtóját, és 
mondták neki, hogy készítse elő Krsna szekerét. 
Uddhava ekkor nagyon komoly lett, majd gondos 
mérlegelés után a következőket mondta: 

- Igazad van. De amennyire én megértettem, 
Vrajabhümiban most olyan a helyzet, hogy ha Krsna 
odamegy és meghallja a vrajavasik keserves sírását, 
akkor képtelen lesz azt elviselni, aminek pedig igen 
súlyos következményei lennének. Képtelenek 

lennénk Krsnát visszahozni. Teljesen reménytelen 
lenne. 

Erre Narada a következőt javasolta: 

- Uddhava, te Krsna nagyszerű hírvivője vagy, 
igen kedves vagy Neki. Úgy gondolom, ezért először 
neked kellene elmenned  Vrajabhümiba, hogy 
minden vrajavasinak elmondd Krsna Dvarakaból való 
érkezésének hírét. Így aztán majd fel tudnak 
készülni arra, hogy fogadják. 


Egy kudarcba fulladt küldetés 


Uddhava, ezt hallva rosszkedvű lett, s így szólt: 

- Bármit is mondj rólam, elfogadom, nem 
tiltakozok ellene. Nem mondhatok nemet, amikor 
egy ilyen emelkedett Vaisnava bhakta kér valamit. 
Egyvalamit viszont el kell mondanom, egy olyan 
dolgot, amit lehet, hogy tudsz is. Krsna, a barátom 
engem már egyszer elküldött  Mathuraból 
Vrajabhümiba. Hírvivőként mentem, s három 
hónapig — maradtam. Azért mentem, hogy 
megvigasztaljam Nanda Maharaját, Ya$oda-matat, a 
gopikat, és Radharanit. Mindannyian a Krsnától való 
távollét heves gyötrelmét élték át. De milyen vigaszt 

tudtam én nekik nyújtani? A szavaim és a 
küldetésem is kudarcba fulladtak. Éjjel-nappal, 
huszonnégy órán át Krsna után sírtak. Itt az anyagi 
világban senki nem sír Krsna után, de ha a nehezen 
megkeresett pénzét veszti el, akkor egyfolytában 
sírni fog. Azért, hogy egy ilyen személyt az ember 
megvigasztaljon mondhatja neki, hogy , Miért sírsz? 
Az anyagi világban minden átmeneti, anítyam. 
Jatasya hi dhruvo mrtyur. (Bhagavad-gita 2.27.) Aki 
megszületett, az egyszer meg is fog halni. A halál 
tehát biztos, senki nem képes megállítani." Ezek 
mind vigasztaló szavak. De miféle vigasztaló 
szavakat lehet a vrajavasiknak mondani? Ők Krsna 
után sírnak! S ha valaki Krsna, a szeretet tárgya után 
akar sírni, annak hogyan lehetne azt mondani, hogy 
ne sírjon? Ez sértés lenne. Ehelyett a szívem inkább 
azt sugallja, mondjam nekik azt: , Sírjatok még, 
sírjatok, sírjatok!" Ezért fulladt kudarcba a 
küldetésem! Képtelen voltam megvigasztalni őket. 

- Végül azt mondtam nekik, hogy - folytatta 
Uddhava - visszamegyek Mathuraba, s a tőlem 
telhető legtöbbet megteszem, hogy Krsnát azonnal 
Vrajabhümiba küldjem. Megígértem, de eddig ez az 
ígéretem nem teljesült. Most, ha annyi hónap, ha 

annyi év eltelte után ismét Vrajabhümiba megyek, és 
azt mondom, Krsna hamarosan el fog jönni, nem 
fogják elhinni. , Nem, Uddhava, te hazudsz! Ezt már 
korábban is megígérted, de Krsna nem jött vissza!" 
Soha nem hinnének nekem. Sőt, mint valami csalót, 
megszidnának. Hogyan mehetnék így oda? 

Mindezeket a tényeket több, különböző 
szempontból megvizsgálva Narada és Uddhava végül 
Balaramát kérték meg: 

- Jobb, ha Te mész! 


Az elhalasztott látogatás 


Miután megkérték, Balarama heves fájdalommal 
a szívében, rendkívül szomorúan így szólt: 

- Narada, tudod, hogy senkire sem várva 
elmennék én Vrajabhümiba! De kérlek, gondold át a 
következőt: a te Úr Krsnád mindig azt mondja: , Igen, 
el fogok menni, el fogok menni, el fogok menni!" De 
valójában nem megy el Vrajabhümiba, csak 
halogatja. Én voltam Vrajabhümiban, és láttam a 
vrajavasik állapotát. Két hónapot töltöttem ott, és én 
is kudarcot vallottam abban, hogy vigaszt nyújtsak 
nekik. Próbáltam azt mondani, hogy ,,Kérlek, 

legyetek türelemmel! Ne legyetek ennyire 
szomorúak! Krsna hamarosan el fog jönni!" De olyan 
állapotban vannak, mint a partra vetett hal. 
Számomra teljesen világos, hogy Krsna jelenlétén 
kívül semmi nem nyújt nekik vigaszt. Egyáltalán 
nem tudnak tovább élni Nélküle. Olyan, mintha a 
Krsna — hiánya miatt érzett fájdalomtól 
haldoklanának. És Krsna még mindig nem ment el 
hozzájuk. 

- Krsna jelenléte hűsítő balzsam lenne számukra. 
- folytatta Balarama. - Visszanyernék az életüket. 
Különösen Yasodamata. Megérintettem a 
lótuszlábát, és azt mondtam: ,Anyám, amint 
Dvarakaba érek, minden erőfeszítést megteszek, 
hogy visszaküldjem Krsnát Vrajabhümiba! Kérlek, 
várj még néhány napot!" A szavamat adtam Yas$oda 
anyának. De mi történt? Kértem Krsnát, hogy 
,Kedves testvérem, Krsna! Kérlek menj azonnal 
Vrajabhümiba, különben mind meghalnak! Hagyj 
félbe — mindent, — és — menj Vrajabhümiba!" 
Számtalanszor kértem Krsnát: , Kérlek, tedd meg ezt, 
hogy életben maradjanak! A jelenléted olyan, mint a 
hűsítő balzsam, orvosság, mely megmenti az 
életüket. Máskülönben az életerejük távozni fog!" 

Annyiszor kértem már Őt! 

- Korábban Krsna azonnal megtette, bármire is 
kértem, de ezt a kérésemet nem teljesítette. Csak azt 
mondja, hogy ,Igen, el fogok menni, el fogok 
menni!" De eddig még nem ment el. Ó, Narada, te 
mindent tudsz! Kérlek, felelj; ha elmennék 
Vrajabhümiba, mit mondhatnék Ya$soda anyának? 
Már megígértem neki, hogy Krsna vissza fog menni. 
Mit "mondanék? Yasoda anya elhinné, amit 
mondanék? Sosem hinné el, inkább azt mondaná, 
hogy ,Balarama, Te hazug vagy!" - érvelt tovább 
Balarama. 

A vrajavasik helyzetébe belegondolva Balarama 
igen nagy fájdalmat érzett a szívében, s így 
bánkódott: , Ó, jaj! Kedves vrajavasíjaim, éltek még? 
Kedves Krsnám, testvérem, a szíved olyan lágy, mint 
a vaj, navanita-hrdaya. Milyen furcsa, hogy egy ilyen 
lágy szív oly keménnyé vált, mint a kőtömb!" 


A jó hír 
Baladeva nem tudta tovább elfojtani az érzéseit, 


és sírni kezdett. Ekkor jelent meg Subhadra, aki egy 
igen intelligens hölgy. 


- Rendben, Én fogok elmenni Vrajabhümiba. - 
mondta - Én megyek először! Ti pedig mindannyian 
legyetek türelmesek, és ne aggódjatok! Elmegyek 
Vrajabhümiba, Yasoda anya ölébe ülve letörlöm a 
könnyeit, és megmondom neki, hogy ,Ó, anyám! 
Krsna épp most jön! Két bátyámmal egyszerre 
indultunk Dvarakaból, de az út mellett rengeteg 
ember gyűlt össze, hogy üdvözöljék Őt. Hatalmas 
kapukat építettek, és sok király, maharaja áll az út 
szélén. Megszámlálhatatlanul sok ember hozott 
aratis tálcát, hogy püjat ajánlhasson Krsnának. Ezért 
Ő csak valamivel később fog jönni. Én előre jöttem, 
hogy a jó hírt elmondhassam: Jön! Krsna jön! 

- Ugyanígy majd elmegyek minden gopihoz is, a 
könnyes szemüket megtörlöm, és megvigasztalom 
őket. Azt fogom nekik mondani, hogy , A férfiak egy 
kicsit tisztességtelenek, de mi nők becsületesek 
vagyunk!" Én nő vagyok, s amikor tőlem fogják azt 
hallani, hogy Krsna jön, akkor hinni fognak nekem. 
Így az összes vrajavasi nagyon boldog lesz, és majd 
mindent el fognak rendezni, hogy Krsnát egy 
fesztivállal üdvözölhessék. 

Uddhava, — Narada — és — Balarama —— mind 
egyetértettek: 


- Igen, ez egy nagyon jó javaslat! 

- Készítsétek a szekerem! - mondta Subhadra. 

Egy szekér már készen állt Krsna számára, s most 
egy másikat is előkészítettek Subhadrának. Baladeva 
nagyon ragaszkodik Vrajabhümihoz, s amikor látta, 
hogy Subhadra készen áll, hogy felszálljon a 
szekérre, így szólt: 

- Hogyan engedhetném, hogy a kedves öcsém, 
Krsna egyedül menjen? Nem engedhetem, Nekem is 
mennem kell! Subhadra megy, megyek vele én is! 

- Rendben, menjetek mindketten! Mi sem fogunk 
késlekedni, amint elindultatok, Narada Muni vina- 
yantrájával kísérve elkezdi énekelni a vraja-lila 
kahanit. Ekkor Krsna majd Magához tér, mi pedig 
azonnal útnak indítjuk. - egyezett bele Uddhava. 

Balaráma és Subhadra szekereikre szálltak, s 
elindultak Vrajabhümiba. Először Balarama, majd 
pedig Subhadra. A Ratha-yatrakor Baladeva yatraja 
megy elől, amit pedig Subhadra yatraja követ. Ez így 
történik. Három szekér van feldíszítve, Krsna felkel, 
és utolsóként indul el. 

Egy dülöngélő részeg 


Amint a két ratha elindult, Narada elkezdett 
játszni a vina-yantráján, és a prema-lila kahanit 
énekelte. Amikor ez a transzcendentális hang Krsna 
fülébe hatolt, ismét tudatossá vált, azonnal felállt, 
megmutatva a három helyen görbült formáját, a tri- 
bhangima thanit. Ez a három helyen hajlott forma 
Dvarakaban nem nyilvánul meg, csak 
Vrajabhümiban létezik. Krsna Dvarakában király, s 
ennek megfelelően öltözik. A teste nem hajlik meg 
három helyen, fuvolája sincs, és pávatollat sem visel. 
Ezek csak Vrajabhümiban léteznek. Mivel csak 
Vrajabhümira gondolt, azonnal trií-bhangává vált. Ez 
volt az egyetlen álma, az egyetlen gondolata, és 
eszébe sem jutott Dvaraka. 

- Hol a fuvolám? Hol a fuvolám? - kérdezte. 
Dvarakaban nincs fuvola. 

- Hol a fuvolám? Ki lopta el? Óó, ez csak a gopik 
műve lehet! Ellopták a fuvolámat! - mondta, és 
futott, hogy megkeresse. Ekkor viszont hirtelen 
meglátta Uddhavát: 

- Hé, Uddhava! Te miért vagy Vrajabhümiban? 

A következő pillanatban pedig Naradát vette 

észre: 

- Ó, Narada! Te is itt vagy Vrajában? 

Azután pedig kijózanodva a következőt kérdezte: 

- Ez nem Vrajabhümi?! 

- Kedves Urunk! Tudtuk, hogy Vrajabhümiba 
fogsz sietni, ezért elő is készítettünk egy szekeret, s 
arra kérünk, szállj fel! - mondták. 

Krsna, Aki folyton Radharanira gondol, olyanná 
vált, mint egy őrült. Megrészegült, olyan lett, mint 
egy iszákos ember. Csak Radhara gondol, Radha-rasa- 
madira. A Radharani társaságának  élvezetéből 
származó íz olyan, mint egy likőr, madira. Ettől Krsna 
megrészegül, remeg és úgy dülöngél, mint egy 
részeg. Ekkor Narada és Uddhava nagy erőfeszítés 
árán megragadták Krsnát, s feltették a szekerére. 
Amikor Jagannatha a Ratha-yatra fesztivál ideje alatt 
a szekeréhez megy, akkor ebben a megrészegült 
állapotban remeg és dülöngél. Jagannatha Puriban az 
ember láthatja, hogyan viszik Őt ilyen állapotban a 
szekérhez. Narada ezután utasította Darukát, hogy 
hajtson Vrajába, aki ezért szélsebesen elhajtott. 

Eközben Baladeva és Subhadra szekerei elérték 
Vrajabhümit. Amikor Baladeva megérkezett, látta, 
hogy - a Krsna távolléte miatt érzett heves fájdalom 

következtében - Vrajabhümi összes lakója olyan 
állapotban van, mint aki haldoklik. , ó, vrajavasik! 
Hogyan fogjátok ezt túlélni?" - gondolta elmélyülten 
Baladeva, s így eksztatikus hangulat, az asta-sattvika- 
bhava; — pulaka-asru, kampa,  sveda, vairvarnya, 
nyilvánult meg a testén, vagyis a szeméből folytak a 
könnyek, izzadt és libabőrös lett. Mivel a deha és a 
deht, azaz Balarama teste, és Aki e testben van nem 
különbözik, a szívében lévő hangulat nyilvánult meg 
a külsején is. Ez Baladeva formája, a mahabhava- 
prakasa! Ezt a formát láthatjátok Nilacala Dhamában. 

Amikor pedig  Subhadra pillantotta meg 
Vrajabhümi lakóinak állapotát, ugyanez az 
átalakulás rajta is végbement. Subhadra így nem 
tudott elmenni Yasoda-matahoz, mivel teljesen 
eksztázisba — esett, ez — a mahabhava-prakasa. 
Eksztázisba esett, és ezért mindenről 
megfeledkezett. Olyan ez, mintha mindkét forma a 
vraja-rasa  madhurimaban fuldoklott volna. Vraja 
édességének íze olyan, mint egy óceán, s e két forma 
ebben az óceánban fuldoklott. 

Másrészt viszont, miközben mindez zajlott, 
Radharani helyzete fokozatosan rosszabbodott. Hogy 
mi történt Radharanival? Teljesen az udghürnaként 

ismert — kontrollálhatatlan szédülés kerítette 
hatalmába. Ez az  adhirüdha-mahabhava, az 
eksztatikus szeretet rendkívül előrehaladott szintje 
olyan, mint egy haldokló állapot. Mindegyik sakhija 
kételkedett abban, hogy még van élet Radharani 
testében. Egész Vrajabhümi teljesen kétségbe esett: 

- Radharani feladja a testét! Ezt nem képes 
túlélni! 

Radharani kufjája Nidhuvanában van. Ott feküdt, 
fejét Lalita tenyerébe hajtva. Asta-sakhtjai körülötte 
ültek, s nem tudták, mi tévők legyenek. Lalita és 
Vvisakha igen nyugtalan volt, időnként Krsna Nevét 
énekelték Radha fülébe, máskor pedig gyapotot 
tartottak az orra elé, hogy lássák, vajon lélegzik-e 
még. 


Ayana Ghosh 


Eközben, mivel elterjedt a hír, hogy Radharani 
haldoklik,  Vrajabhümi összes lakója odagyűlt. 
Először Ayana Ghosh, vagyis Abhimanyu érkezett 
meg, akit Radha férjeként ismernek. Ez csak egy 
külsődleges kapcsolat, nem valódi házasság. 
Radharani igazi férje Krsna. Abhimanyu futott, 

miközben csak sírt és sírt. Fejét Radharani 
lótuszlábára hajtotta, azt könnyeivel fürdetve, így 
szólt: 

- Ó, sarvaradhya Radhe, imádott Radhe! Soha nem 
értem a testedhez! 

Hogyan is érhetett volna Radha testéhez? Csak 
Krsna érhet Hozzá. Ezért beszélt így: 

- Soha nem érintettem meg a tested, de ma 
nagyon szerencsés — vagyok! Megkaphattam 
lótuszlábad porát, amit a fejemre tettem! Az életem 
ma sikeressé vált! Mindenki tudja, hogy Katyayani- 
devi püjartja vagyok, imádott istennőm pedig 
Paurnamasi-devi. Ó, Radhe! Krsna arra vágyott hogy 
megízlelje a paraktya-rasát, a szeretői kapcsolatot. 
Ezért, hogy vágyát beteljesítse, Paurnamasi-devi 
megnyilvánította e lilat. Krsna az igazi férjed, Te 
pedig az Ő felesége vagy. Ti örökké férj és feleség 
vagytok! De azért, hogy Krsna  parakiya-rasa 
megízlelésére irányuló vágyát teljesítse, Paurnamasi 
arra utasította Vrnda-devit, hogy végezze el a 
házassági  ceremóniánkat. De ez csak egy 
külsődleges, nem valódi dolog. Krsna az igazi férjed, 
Te pedig az Ő felesége vagy! És a szívem istennője. Az 
én házasságom a chayaval, Rádharani árnyékával, 

nem pedig az igazi Rádharanival történt. Most pedig 
haldoklasz! Mi lesz velünk? - mondta, s így kiáltott 
fel: 

- Tudja meg ma mindenki, hogy én chdya- 
radhaval házasodtam össze! 

Ez a gaudtiya-vaisnava-siddhanta. Ki képes ezt 
megérteni? Ravana például elrabolta Sitat. De a 
valódi Sitat rabolta el? Nem! Sita árnyékát, chaya- 
sitat, maya-sitat vitte el. Hogyan érinthetné meg 
Ravana, egy démon Sitat? Ez lehetetlen, mivel Ő az 
Úr belső energiája. Kit vitt tehát magával? Chaya- 
sitat vitte magával. Ehhez hasonlóan Ayana Ghosh 
Radha árnyékával házasodott össze, hogy Krsna 
megízlelhesse a paraktya-rasát. Ez a vraja-lila! 


Sannyasa láz 


Ezután Kutila, Ayana Ghosh testvére érkezett 
meg. Ő Radharani sógornője. Könnyeit hullajtva fejét 
Radharani lótuszlábára tette, majd port vett arról és 
a fejére szórta. Azok a hölgyek, akik házasok, s nem 
özvegyek, a hajuk  választékára, a  Síinthire 
cinóbervörös festéket tesznek. Kutila a Sinthíjére e 
festék gyanánt Radharani lótuszlábának porát tette, 

s elcsukló hangon így szólt: 

- Ó, Radhe!l Ma nagyon szerencsés vagyok! 
Megkaptam a lehetőséget, hogy lótuszlábad porát a 
$inthimre tehessem! Ma valóban sati, erkölcsös hölgy 
lettem! Korábban rendkívül büszke voltam. Akkora 
volt a büszkeségem, mint egy felhőkarcoló, akasa- 
cumbi. Mindig azt hirdettem, hogy ,Én vagyok az 
egyetlen erkölcsös nő! Vrajabhümiban nincs más 
erkölcsös hölgy! Mindenki más utcalány!" Ezt 
mondtam, s mindent megtettem azért, hogy 
bebizonyítsam, Te egyáltalán nem vagy erkölcsös, 
csak egy prostituált vagy, mivel, habár a 
testvéremmel házasodtál össze, mindig Krsna után 
futsz. Mindent megtettem hát, hogy bebizonyítsam, 
Te vagy a legerkölcstelenebb, én pedig a 
legerkölcsösebb. 

De egyszer egy rendkívül misztikus dolog történt! 
Egy nap Krsna a jvara-lilat nyilvánította ki, mintha 
nagyon beteg, rendkívül lázas lett volna. Krsnát a 
sannyasa roga nevű betegség győzte le. 

- Lemondok mindenről, és sannyasát fogadok el! - 
mondta. 

Ez a betegség fertőzte meg. Mindenki aggódott: 

- Hogyan lehetne meggyógyítani? 

- Ismerek egy orvosságot, igen! - mondta Krsna. 

- Mi ez az orvosság? - kérdezte mindenki. 

- Ha van egy sati-sadhvi, egy olyan hölgy, aki 
nagyon erkölcsös és tiszta, ő és csak ő tud Nekem 
gyógyszert adni. Menjen el a Yamunahoz egy 
edénnyel, amin száz lyuk van. Ha képes ebben az 
edényben vizet hozni Nekem a Yamunaból, úgy, 
hogy egyetlen csepp sem folyik ki, az lesz az 
orvosság! Ha azt a testemre teszitek, az meg fogja 
gyógyítani e lázat! 

Mindenki úgy döntött, hogy én vagyok a 
legerkölcsösebb — hölgy.  ,Én vagyok a 
legerkölcsösebb, mindenki más erkölcstelen!" - 
reklámoztam mindig. Így szóltak hát: 

- Rendben, hívjátok ide Kutilat, adjátok oda neki 
a százlyukú edényt, hadd hozzon vizet a Yamunaból 
anélkül, hogy egy csepp is kifolyna belőle! 

De amikor megpróbáltam, az összes víz kifolyt, 
így bizonyítva, hogy egyáltalán nem vagyok 
erkölcsös. Bebizonyosodott e tény, s a büszkeségem 
darabokra tört. Ez volt az oka, hogy Krsna 
kinyilvánította e jvara-lilat. - ismerte be Kutila. 

- Adjuk oda az edényt Radharaninak, hadd 
hozzon vizet Ő! - mondták ekkor az emberek, s így 

odahívták Radharanit is. Amikor Radharani hozta az 
edényt a Yamuna vizével, habár azon száz lyuk volt, 
egyetlen csepp víz sem folyt el belőle! 

- Ezzel az egész világ számára bebizonyosodott, 
hogy Te vagy az igazán erkölcsös hölgy, nem én. 
Yoga-maya alkotta meg ezt a lilat csak azért, hogy 
összetörje . a — büszkeségemet. Ó,  Radhel A 
büszkeségem leomlott, ma viszont arra a lehetőségre 
vagyok igen büszke, hogy a lótuszlábaidról port 
vehettem! Ezzel ma sikeressé vált az életem! 


Ki az, akit elítélnek? 


Ezután egy másik irányból Candravali érkezett 
futva, akit pedig Saibya vezetésével a sakhijai 
követtek. Candravali teljes testtel a földre borulva 
ajánlotta hódolatát, fejét Radharani lótuszlábára 
helyezte, s könnyeivel fürdette azokat, miközben így 
szólt: 

- Radhe! Én vagyok az, akit a legjobban elítélnek 
Vrajabhümiban, nem Te! 

Vrajában mindenki elítéli Radharanit. ,,Ko va na 
yati yamuna pulina vane radha name kalankapavada - Ki 
nem megy a Yamunahoz, hogy vizet hozzon? De ha 


19 


én megyek, akkor prostituált leszek." - mondja 
Radharani. Mindenki azt mondja: , Ó, Ő egy utcalány! 
Azzal az ürüggyel, hogy vizet hoz, csak azért ment a 
Yamunahoz, hogy Krsnával találkozhasson!" Ki nem 
megy a Yamunahoz, hogy vizet hozzon? Mindenki 
odamegy, de amikor Radha tesz így, akkor Belőle 
hirtelen prostituált lesz. Így vádolják Radharanit. De 
Candravali azt mondja: 

- Nem Te, hanem én vagyok az, akit elítélnek! 
Téged nem ítélnek el, Radharani! Sri Krsna a valódi 
férjed! Te baloldali érzelmű vagy, így hát Krsna 
időnként az én kuünjámba megy, hogy ezt a 
hangulatodat fokozza. S ez az én jószerencsém! Ilyen 
az én kapcsolatom Veled! Ma rendkívül szerencsés 
vagyok, hogy a fejemet a lótuszlábaidra hajthatom, 
ó, Radharani! Habár égek a vágytól, hogy Krsna 
kívánságát teljesítsem, mégis a legszomorúbb és a 
legelítéltebb személy vagyok! Én vagyok az egyik 
oka annak, hogy Krsna távol van Tőled! Krsna a Te 
férjed. Néha az én kufijámba jön, de nem boldog 
velem. Csak Veled boldog! Még álmában is csak Rád 
gondol, sose rám. 

Azt mondják, amíg Krsna Candravalival van, 
Radhara gondol, sohasem Candrávalira. Soha nem 

kap akkora örömöt és boldogságot akkor, amikor 
Candravalival van. 

- Ezt a lilat Yoga-maya hozta lérte, s itt 
Vrajabhümiban mindenkit  megtáncoltatott. De 
akárhogy is táncoltatott bennünket, mind Krsna 
örömére táncoltunk. Nagyon jól tudom ezt. 
Mindenki azzal van elfoglalva, és semmi mással, 
hogy Krsna lilajában segédkezzen. De ma azt 
hallottam, hogy haldoklasz. Ha Te elhagyod a tested, 
ó, Radhe, azt itt Vrajabhümiban senki, még az állatok 
sem fogják túlélni! Mindenki meg fog halni. Krsna 
pedig soha többé nem fog Vrajabhümiba jönni! Nem 
fogjuk Krsnát újra látni! Kérlek, ne halj meg! - 
mondta Candravalt. 


Egy farönk 


Krsna épp ekkor érkezett meg, és azonnal 
leugrott a szekeréről, Yoga-maya pedig egy újabb 
lilat nyilvánított ki. Mintha csak a sors rendezte 
volna el, Krsna ott termett Nidhuvanában, ahol 
Radharani úgy feküdt, mint aki meghalt. Krsna 
odafutott Hozzá, s száját a következő szavak hagyták 
el: , Radhe, Radhe, dehi-pada-pallavam udaram" - ,Ó, 

Radhe! ó, Radhe! Kérlek, nyújtsd ide lótuszlábadat! A 
fejemre akarom helyezni azt!" (Gita-govinda 10.7.) Így 
kiáltozott Krsna, s egy rendkívül csodálatos lila 
nyilvánult meg! 

Krsna, a Radharanitól való elkülönülés heves 
fájdalmát érezve teljesen eksztázisba esett. Karjai és 
lábai a testébe húzódtak, olyanná vált, mint egy 
teknősbéka. Ez Jagannatha formája! Hatalmas 
kitágult szemekkel csak Radharanit nézte, Aki ott 
feküdt a kufjában, mintha halott lenne. Krsna 
Radharani állapotát látva eszméletét vesztve a földre 
zuhant. Ebben a formájában Radha hiányának heves 
fájdalmát érzi. Ez Jagannatha formája, Radha-bhava 
sindhure bhaásamana, olyan Ő, mintha egy farönk 
lenne, ami a Radha-bhava óceánjában lebeg. 

A szél elfújt Krsna transzcendentális teste felett, s 
amint Radharani testét érintette, Aki szinte már 
halott volt, oly hatást váltott ki, mint egy hűsítő 
balzsam, és Radharani élete azonnal visszatért. 

- Krsna eljött! - súgta $rimati Lalita igen édes 
hangon Radharani fülébe. 

Amikor Radharani ezt meghallotta, lassacskán 
kinyitotta a szemeit, hogy láthassa prana-vallabháját, 
a legszeretettebb Krsnáját. Ez volt az orvosság, 

melynek hatására visszanyerte az életét, és felállt. 
Mindent elfelejtett, a távollét érzésének összes 
szenvedése teljesen elmúlt. 

De Krsna még mindig öntudatlanul a 
teknősbékához hasonló formájában feküdt a földön. 
$rimati Radhika látva Krsna állapotát így szólt priya- 
sakhijához, Visakhahoz: , Kérlek, segíts Krsnának!" 
Visakha tudta, milyen orvosságot kell használnia. 
,Radhe, Radhe, Radhe!" - kezdte el igen édes hangon 
Krsna fülébe énekelni a Nevet, Aki amikor ezt 
meghallotta, visszanyerte a tudatát, és kinyitotta a 
szemét. Krsna Radharanira nézett, Aki pedig Rá, 
$yamasundarára, Krsnára pillantott, s a tekintetük 
által váltak eggyé. 

Ekkorra már mindenki elfelejtette a korábban 
történteket. Hol van Dvaraka? Hol van Krsna 
elkülönülésének — fájdalma? Hol van  $rimati 
Radharani virahája? Mindez már a múlté! Ez Radha 
és Krsna találkozása a Nidhuvana-kufjjában! 

Nidhuvana-kufja az a hely, ahol a nisa-lila, Radha 
és Krsna éjjeli kedvteléseikbe merülnek. A sakhik egy 
szép ágyat készítettek Radhanak és Krsnának, Akik 
együtt töltötték az éjszakát. Aztán elérkezett a 
brahma-muhürta, reggel négy óra. Egy kakukk 

nagyon édes hangon énekelni kezdett: 

- Ku-kúú! - jelezve, hogy hajnalodik. - Felkelni! 
Felkelni! Felkelni! Radha és Krsna, tessék felkelni! - 
trillázta. 

Az Isteni Pár felkelt. Krsna a Syamasundara tri- 
bhanga, — három helyen  meghajló formáját 
kinyilvánítva állt, sárga dhotiba öltözve, fején 
pávatollat viselt és édesen játszott a fuvoláján. Balján 
Radharani kék száriban. Lalita-sundari parfica-pradipa 
aratit ajánl, Vvisakha pedig egy szép kirtanát, yugala- 
mahima  kirtanát énekel — Radha és Krsna 
találkozásáról. Más sakhik mrdangán, néhányan 
karatalán, megint mások pedig vinan játszanak. A 
mangala-arati zajlik, az elkülönülés utáni csodálatos, 
nektári találkozás. Krsna tekintetét Radharanira 
veti, Radharani pedig szemeivel Krsna lótuszarcának 
édes mézét issza. Mindketten egy drágakövekkel 
díszített ragyogó trónon, egy díivya-ratna-símhasanán 
ülnek. 

Krsna nagyon kedvesen így szól: 

- Radhe, hol van a viraha? Hol van a távollét? 
Nincs távollét, Radhe. A tattvában egyáltalán nincs 
elkülönülés. Vrajabhümiban mindig Veled vagyok! A 
premában, a szerető kapcsolatban ez a viraha a 

legmagasabb szint. Ha nem lenne viraha, akkor ez a 
prema idő előtt elhalna, akala mrtyu. Ezért a viíraha 
tartja életben a premát. 

- Radhe, a Te szereteted Irántam olyan, mint egy 
nagyon mély óceán. Azért öltöttem Magamra ezt a 
Jagannatha formát, hogy ehhez az óceánhoz 
eljuthassak és hogy belemerülhessek. E formában 
örökké $ri Ksetrában maradok! 

Ez a Jaganatha-vigraha Radha-viraha-vidura, a 
Radha rendkívüli hiányát érző Krsna, Aki egy farönk 
formájában, a Radharani szívében lévő Radha-bhava 
óceánjában úszik. 

- Amikor pedig, Caitanya Mahaprabhuként, a Te 
hangulatodat és tested színét felvéve, majd újra 
megjelenek, akkor is $ri Ksetrában maradok! 

Caitanya Mahaprabhu Krsna-viraha-vidura, 
Jagannatha pedig Radha-viraha-vidura. Két síró forma 
Jagannatha Puriban:  Caitanya Mahaprabhu 
Radharani hangulatában Krsna után, Jagannatha 
pedig Krsna, Aki Radha után sír. 

Ezután Krsna így szólt Radhahoz: 

- A bátyám Balarama, és a húgom Subhadra 
segítettek, hogy  Vrajabhümiba jöjjek, s így 
találkozhassunk. Ezért őket is magammal hozom 

abban a formájukban, amit magukra öltöttek, 
miközben Vrajabhümiba jöttek. E formában leszünk 
Mi hárman örökké Nilacalában, Jagannatha Puri 
Dhamában! 

Jagannatha, Baladeva és Subhadra három farönk, 
melyek a Radha-prema óceánjában úsznak. Ez a 
tattva! 

Sri őrimad Gour Govinda 
Swami Maharaja rövid életrajza 


$ri $rimad Gour Govinda Swami Maharaja 1929. 
szeptember 2-án, Braja Bandhu Manik néven, 
Orisszában, egy Jagannatha Puri közelében fekvő kis 
faluban, Jagannathpurban született. Gyerekkorát 
leginkább édesanyja családjával, a Giri-famíliával, 
Gadeigiriben töltötte. A Girik gaudtya-vaisnavák 
voltak, és jól ismerték őket a kirtanában való 
jártasságukról. Braja Bandhu anyai nagyapját, Bauri 
Girit , a — környéken mindenki  paramaharmsa 
vaisnavaként ismerte. Állandóan a Hare Krsna maha- 
mantrát énekelte és a családi mürti, Gopal Jiu 
imádatában merült el. 

Gyermekként Braja Bandhu nagyon csendes és 
komoly volt. A tanulás mellett bármennyi 
szabadideje — maradt, azt  Gopálnak végzett 
szolgálattal és a nagyapjával, illetve a bácsikáival 
töltötte, akikkel egyik faluból a másikba mentek 
Hari-namát és vaisnava acaryák dalait énekelve. Braja 
Bandhu rendkívül — vonzódott a  — $rimad- 
Bhagavatamhoz. Amikor kisgyerek volt, az édesanyja 
észrevette, hogy bármikor is sírt, elég volt a 

Bhagavatamot a kezébe adni, és így abbahagyta a 
sírást. . Esténként ugyancsak a  Bhagavatamot 
mellkasához szorítva aludt. 

1952-ben anyja elrendezte, hogy megházasodjon, 
majd 1955-ben, apja halálával — a család 
fenntartásának felelőssége is rá maradt. Miután az 
Utkal Egyetemen diplomát szerzett, iskolai 
tanárként állt a kormány szolgálatába. 

A családi és az iskolai kötelezettségei ellenére 
szigorú sadhanát tartott fenn: reggel 4 óra előtt kelt, 
énekelte a Hare Krsnát, imádta Tulasi-devit, és a 
Bhagavad-gitaról beszélt. Élete során Braja Bandhu 
naplót vezetett, melybe a bejegyzéseit Gopálhoz 
szóló imák formájában rögzítette. 1973-ban gyakran 
írt a családi életről való lemondásról: 

Október 10. 

Óó, Gopal Prabhu! Kérlek, tegyél engem yogi sannyasivá! Nincs 
szükségem semmire, Prabhu. Nem kérek Tőled anyagi 
gazdagságot, tiszteletet, dicsőséget vagy bármi mást. E dolgokat 
megadhatod az öcsémnek, Kripasindhunak. Tartsa fenn ő a 
családodat [Gour Govinda Swami Maharaja családját - szerk.l. 
Engem tegyél sarnsara-vairagt-yogivá, a családi életről lemondott 
személlyé! Hadd könyörögjek azért a prema-dhanáért, az 


istenszeretet gazdagságáért! Hadd terjesszem a premát és az 

anandát! Hadd szolgáljalak Téged! Kérlek, add meg nekem ezt a 
kegyet, Prabhu! Áldj meg a prema-bhaktival, az eksztatikus 
istenszeretettel! 

1974. áprilisában elment otthonról, csak egy 
Bhagavad-gitat, két gamuchat, és egy jegyzetfüzetet 
vitt magával. Ebben az időszakban vette fel a Gour 
Gopal nevet, a Gourt Gauráüga Mahaprabhu, a 
Gopalt pedig a szeretett családi mürti miatt. Egy 
kolduló sadhu életformáját elfogadva elindult, hogy 
lelki tanítómestert keressen, aki képes őt tanítani a 
Hare Krsna maha-mantráról, a $rimad-Bhagavatamról 
és $ri Caitanya Mahaprabhuról. Keresése egész 
Indián végigvezette, délen Kanyakumaritól északon 
a  Himalájáig. Végül ugyanebben az évben 
szeptemberben azt gondolva, hogy ott biztosan 
teljesül a vágya elhatározta, hogy Vrndavanába, 
Krsna földjére utazik. Egy kalauztól ingyenjegyet 
kérve érkezett Mathurába, ahol néhány különböző 
templomban lakott, majd végül útnak indult 
Vrndavanába, ahol meglátta a  ,Krsna-tudat 
Nemzetközi Szervezete" feliratú táblát. 

Miután a táblával jelzett helyre ért egy bhakta 
adott neki egy példányt a Közösség Back To Godhead 
című  magazinjából. A magazinban  Caitanya 

Mahaprabhuról, a Srimad-Bhagavatamról és a Hare 
Krsna maha-mantráról szóló cikkek láttán Gour Gopal 
tudta, hogy megtalálta, amit keresett. Megkérte a 
bhaktákat, hogy hadd találkozhasson a Közösség 
alapítójával, akik délben Ő Isteni Kegyelme A. C. 
Bhaktivedanta Swami  Prabhupada  lakrészébe 
vezették. Miután egy kis ideig beszéltek, $rila 
Prabhupada megkérdezte Gour Gopalt: 

- Kaptál már sannyasa avatást? 

- Nem. - válaszolta Gour Gopal. 

- Akkor majd én adok neked! - felelte $rila 
Prabhupada. 

Gour — Govinda Swami ezt később így 
kommentálta: 

, Ő egy hiteles guru, mert ismeri a szívemet. Ő 
caitya-guru." - értettem meg akkor. Egy olyan 
személyt kerestem, akinek a menedékét el tudtam 
fogadni. Az Ő menedékét fogadtam el. A szívem 
természetes módon vonzódott hozzá. Teljes hitem 
volt Krsnában és Caitanya Mahaprabhuban, Ők pedig 
segítettek. 

$rila Prabhupada Gour Gopal iskolázottságáról 
értesülve azonnal ,A tökéletes jóga" című kis 
könyvének hindire fordításával foglalta le, s néhány 

héttel később avatást és a Gour Govinda Dasa nevet 
adta neki. 1975. április 20-án, a vrndavanai $ri $ri 
Krsna-Balarama Templom megnyitóján pedig a 
sannyasa rendbe avatta. 

Gour  Govinda Swami  $rila  Prabhupada 
utasítására .— Bhubaneswarba, Orissza állam 
fővárosába ment, hogy ott egy központot nyisson. 
Odaérve pénz és mindenféle egyéb erőforrás híján 
egyedül élt egy adományba kapott földön, mely 
abban az időben nem volt más, mint egy kígyókkal, 
skorpiókkal és hangyabolyokkal teli dzsungel. 

$rila Prabhupada 1997. január végén ellátogatott 
Bhubaneswarba, és tizenhét napot töltött ott az 
adományba kapott földön található kis kunyhóban 
élve, amit Gour Govinda Swami bocsátott a 
rendelkezésére. $rila Prabhupada az Úr Nityananda 
megjelenési napján letette a majdani templom 
alapkövét, s megjósolta, hogy ezen az elszigetelt 
helyen felépítésre kerülő templom lesz majd a 
világon az egyik legjobb ISKCON központ, és a város 
közepén fog elhelyezkedni. Ez volt a $rila 
Prabhupada által alapított legutolsó projekt. 
Prabhupada arra is utasította Gour  Govinda 
Maharaját, hogy fordítsa le a könyveit orijára, illetve 

hogy utazzon és prédikáljon a  bhaktáknak 
világszerte. 

1985. elején Gour Govinda Maharaja elkezdett 
tanítványokat elfogadni, majd két évvel később, 
idősebb bhakták kérésére az ISKCON GBC tagja és az 
orisszai projektek részbeni felelőse lett. 

Ez év nyarán $rila Prabhupada utasítását követve 
a tengeren túlra utazott, hogy ott prédikáljon, s az 
elkövetkezendő tizenegy évben az egész világot 
beutazta, hogy krsna-kathat mondjon el az érdeklődő 
bhaktáknak. Leckéi - melyeket a követői könyvekbe 
gyűjtenek - bhakták ezreit inspirálták. Zsúfolt 
napirendje ellenére mindez idő alatt szigorúan 
fenntartotta a $rila Prabhupada könyvei orijára 
történő fordítási kvótáját. 

1991-ben az Úr Ramacandra kedvező megjelenési 
napján, tizenhat évnyi erőfeszítést követően Gour 
Govinda Swami megnyitotta a $ri $ri Krsna- 
Balaráama templomot Bhubaneswarban. Ma, a 
Puriban lévő Jagannatha Mandir után, ez Orissza 
második legkedveltebb temploma, s a környező 
városrész Bhubaneswar legdinamikusabban növekvő 
része. 

1994. júliutában New York Cityben Gour Govinda 

Maharaja a következőket mondta a missziójáról a 
bhaktáknak: 

,Három dolog van, ami számomra rendkívül 
fontos. Az egyik, hogy azoknak akarok prédikálni, 
akik prédikálnak. Nagyon fáj, amikor látom, hogy a 
bhakták leesnek és elmennek. A második dolog, hogy 
meg akarom mutatni azt, hogy hogyan van benne 
minden $rila Prabhupada könyveiben. Azok, akik azt 
mondják, hogy $rila Prabhupada csak az ábécét adta 
nekünk, oly sok szenvedést okoznak a szívemnek! El 
akarom őket hallgattatni. A harmadik dolog pedig az, 
hogy meg akarom mutatni, hogy minden itt van az 
ISKCON-ban, és a bhaktáknak nem kell elmenniük, 
hogy emelkedettebb tanítást kapjanak." 

, rila Bhaktisiddhanta Sarasvati azt mondta, az 
anyagi világ nem úriembernek való hely. Ezért, 
mivel megundorodott, idő előtt távozott el. Lehet, 
hogy én is elmegyek. Nem tudom. Meg fogom 
kérdezni Gopált. Bármit is akarjon, azt fogom tenni." 
- mondta Gour Govinda Swami 1996. január végén. 
Másnap elment Gadeigiribe, hogy lássa Gopált. Amíg 
ott volt, beszélt az egyik rokonával, Ghanashyam 
Girivel, aki erre így emlékezik vissza: 

, Gopál új templomáról beszéltünk és arról, hogy 

a meglévő kis mürtik mellé nagy Radha Gopal 
műürtikat is tervezünk beavatni. Maharaja hirtelen így 
szólt: 

- Én nem fogom látni ezt a mürti beavatást. Te 
fogod, de én nem. 

- Hogyhogy? Tíz évvel fiatalabb vagy, mint én. Ha 
Te nem fogod látni, akkor én hogyan látnám? - 
kérdeztem. 

- Nem, nem. Te fogod látni a templom megnyitót 
és a mürti avatást, mert olyan szépen szolgáltad 
Gopált. 

Ez volt az utolsó beszélgetésem Maharajával. 
Ezután pár napra Bhubaneswarba ment, onnan pedig 
Mayapurba, s örökre ottmaradt." 

1996. — február . 9-én — Mayapurban  $rila 
Bhaktisiddhanta Sarasvati Thakura megjelenési 
napján két idős bhakta kért időpontot, hogy 
találkozzanak Gour Govinda Swamival, s hogy 
néhány kérdést feltegyenek Neki. 

- Miért maradt Caitanya Mahaprabhu Jagannatha 
Puriban? - érdeklődtek. 

Gour Govinda Swami lelkesen belekezdett, hogy 
elmagyarázza  Mahaprabhu Puriban bemutatott 
kedvteléseinek bensőséges jelentőségét. Leírta az 

elkülönülés fájdalmát, amit $rimati Radharani akkor 
érzett, amikor Krsna nem volt Vrndavanában. 
Fokozatosan addig bontotta ki a történetet, míg - a 
hosszú elkülönülés után - Radha és Krsna végül 
talákoznak. . Elmondta hogyan került Krsna 
eksztázisba, amikor látta Radharanit, és hogy hogyan 
nyilvánította ki az Úr Jagannatha hatalmas kerek 
szemekkel és behúzott végtagokkal rendelkező 
formáját. A bhakták észrevették, hogy Maharaja 
szemeiből folytak a könnyek, hangja pedig 
elcsuklott. 

- Ekkor Krsna tekintete találkozott Radharani 
tekintetével. A pillantásuk által egyesültek. - mondta 
suttogó hangon. Majd, miután képtelen volt folytatni 
a történetet, kezeit összetéve alig hallhatóan 
bocsánatot kért: 

- Bocsássatok meg, nem tudok többet mondani. 

A jelenlévő bhakták énekelni kezdtek, eközben 
Maharaja az ágyában nyugodtan hátradőlt, s lassan, 
mélyen lélegzett. Kérésére az egyik szolgája Gopala 
Jiuról egy képet adott a kezébe. 

- Gopal! - mondta Gour Govinda Swami miközben 
szeretettel imádott műürtijának képét nézte, majd 
szemeit lehunyta, s külső tudatát elvesztette, és 


39 


elhagyta e világot. 

Testét Bhubaneswarba a $ri $ri Krsna-Balarama 
Mandirba vitték, ahol abban a sárkunyhóban 
helyezték samadhiba, ami sok-sok évig bhajana- 
kutirájául szolgált. 

Sri Krrua Kathamrta 


Bindu 


A $ri Krsna Kathamrta Bindu a Gopal Jiu Kiadó 


tava kathámrtar tapta-jivanam 


kéthetente megjelenő, ingyenes e-magazinja, 
amely magyar nyelven is elérhető! 


A cikkek alapjául az előző acaryák munkái, új 
fordítások és kutatások eredményei szolgálnak. 


A $ri Krsna-kathamrta Bindu mindig, minden 
politikától, intézményi kritikától és reklámtól 
mentes kiadvány marad. 

Elérhető a Japablog és Az Amikor a 
Jószerencse Felvirrad — című könyv facebook 


oldalán. 


Semmi más, csak nektári Krsna-katha! 


Caitanya Mahaprabhu azért élt $ri Ksetrában, 
mivel Jagannatha a Radhatól való elkülönülés 
fájdalmát érező Krsna, Caitanya Mahaprabhu pedig a 
Krsnától való elkülönülést Radharani hangulatában 
ízleli meg. Amikor Mahaprabhu látja Jagannathát, 
akkor Jagannatha a őyamasundara formáját mutatja 
Neki, amikor pedig Jagannatha néz Mahaprabhura, 
akkor  Radhat látja. Ez  Raádha és Krsna 
újraegyesülése. 


